בית לאניסטר

טיווין לאניסטר

שליט צוק קאסטרלי וריבון המערב, טיווין הוא אדם מחושב, חסר-רחמים ומרוסן שמחשיב יותר מכל את המשפחה וכבודה, בשנות החמישים לחייו. הוא אוהב את ג'יימי וסרסיי אבל בז לטיריון מכיוון שבלידתו מתה אשתו, ג'ואנה, ובגלל גמדותו. שימש כימין המלך אאריז טארגאריין, אך עזב בכעס את משרתו לאחר הפיכתו של יורשו ובנו, ג'יימי, לאביר ממשמר המלך.
במהלך המרד של רוברט, טיווין נשאר נייטרלי במשך מרבית המלחמה, לאחר הקרב של הקלשון (שלאחריו היה ברור שרוברט ינצח במלחמה), הוא הוביל את צבאו למעלה מלך והערים על המלך לחשוב שהוא עומד לתגבר את העיר בחייליו לקראת צבאו של רוברט, אך כאשר שערי העיר נפתחו טיווין ואנשיו כבשו ובזזו את העיר. ג'יימי לאניסטר רצח את המלך אאריז טארגאריין, עקב כוונתו של האחרון לשרוף את העיר עם כל יושביה. מכיוון שטיווין הצטרף למלחמה בשלב כה מאוחר הוא הורה על אמורי לונץ וגרגור קלגיין לרצוח את ילדיו של ראיגר (דבר שהוכיח שהוא נטש לחלוטין את נאמנותו למשפחת המלוכה וחסך את הצורך מרוברט להכתים את שמו ברצח ילדים).
לאחר מותו של רוברט באראתיאון, מונה טיווין לימין המלך ג'ופרי בסוף 'משחקי הכס'. בשנה שלאחר מכן הוא הוביל מלחמה כנגד בית סטארק ומינה את בנו טיריון כימין עוצר. לאחר שתקיפתו את סטאניס הובילה לניצחון בית לאניסטר בקרב הבלאקווטר וברית עם בית טיירל, הוא חזר לתפקידו כימין עד אשר נרצח בבית השימוש על ידי טיריון בסיום 'סופת החרבות'.
אף על פי שהוא היה חסר רחמים ואכזרי, טיווין לאניסטר הביא שגשוג והצלחה רבים בזמן שהותו במעלה מלך. למרות זאת, נדיבות לב זו לא הייתה קיימת בחייו הפרטיים. לורד טיווין היה אדם שראה רק מה שהוא רצה לראות ולא היה יכול לסבול שום סטייה, עובדה שגרמה קשיים ומתחים אינסופיים בינו לבין ילדיו, מכיוון שאף אחד מהם לא היה מסוגל ללכת בדרכים שהוא התווה להם.

סרסיי לאניסטר

סרסיי, ילדתו הבכורה של טיווין, היא אחותו התאומה של ג'יימי לאניסטר. היא אישה יפהפייה ושאפתנית, שנישאה למלך רוברט באראתיאון, ובכך הפכה למלכת וסטרוז. היא אמם של הנסיך ג'ופרי, הנסיכה מירסלה והנסיך טומן. במהלך הסדרה סרסיי שואפת לצבור כוח והשפעה אך היא לא משתמשת בו ביעילות. במשתה לעורבים הפכה לדמות נקודת תצפית.
בתחילת הסדרה מתגלה כי לסרסיי יש קשר של גילוי עריות עם אחיה ג'יימי מזה שנים רבות; בתור תאומים, הם החצאים של אותו השלם, והם היו זוג בחשאי מהרגע שהם ידעו שדבר כזה יכול להיעשות. שלושת ילדיה, על אף ששם משפחתם הוא באראתיאון, הם בעצם של ג'יימי.
כילדה, זקנה בלה בשם מגי הצפרדע ניבאה לה 3 נבואות: הנבואה הראשונה טענה כי היא תינשא למלך ותהיה למלכה, עד אשר מישהי יפה וצעירה יותר תיקח את מקומה. הנבואה השנייה טענה שיהיו לה שלושה ילדים, ולבעלה יהיו שישה-עשר. הנבואה השלישית טענה ש"כאשר הדמעות יטביעו אותך, ה"ואלונקוואר" יכרוך את זרועותיו סביב צווארך הלבן ויחנוק את חייך ממך". סרסיי פירשה מהנבואה כי "ואלונקוואר" (המילה בשפה הואליריאנית הגבוהה שפרושה 'אח קטן'), הוא אחיה, הגמד טיריון, והוא זה שיקח ממנה את אושרה; עם זאת, ג'יימי הוא אחיה הקטן גם הוא משום שנולד דקות ספורות אחריה, ולכן קיימת האפשרות שהנבואה התייחסה אליו.
ככל שעלילת הסדרה התקדמה, סרסיי הגיעה לתפקידים בכירים וצברה יותר ויותר כוח. בתחילת הסדרה כמלכת וסטרוז, השפעתה גדלה כאשר בעלה, המלך רוברט באראתיאון נהרג ב"תאונת" ציד (בתכנונה של סרסיי) ובנה בן השלוש-עשרה ג'ופרי ירש את הכס, כאשר היא המלכה העוצרת. ג'ופרי היה מלך יהיר ואכזרי, דבר שהוביל להרעלתו למוות. לאחר מותו של ג'ופרי הממלכה נותרה עם טומן בן השמונה, ילד צייתן בהרבה. במהרה לאחר מכן, אביה טיווין ימין המלך, שתכנן נישואים חדשים בשבילה, נרצח על ידי טיריון, מותיר לה למנות את כל מועצתו של טומן בעצמה. היא מילאה אותה בתומכים שלה, ובתחילת "משתה לעורבים", היא הייתה בטוחה במושב שלה. סרסיי הייתה מוכנה להשתמש ביופיה כדי להשיג כוח, ותמיד ראתה את עצמה בתור הבן שמעולם לא היה לאביה. 

למרות זאת, כמו שחוסר היציבות של סרסיי הניעה אותה לעלות לכוח, היא גרמה לנפילתה גם כן. אפילו בשלבים המוקדמים של המלחמה, היא התחננה בפני אביה שיציב את צבאו במעלה מלך, בעוד שטיריון ראה שזה לא יניב פירות בשלים. היא לא הצליחה לעצור את ג'ופרי מלערוף את ראשו של נד סטארק. היא בעצמה הנהיגה לעיתים קרובות מדיניות גרועה, בייחוד תחיית מסדר הלוחמים-האלכימאים שהיסטורית גרם לצרות אינסופיות לשליטים חכמים יותר ממנה. היא כנראה גם פיתחה תלות מסוימת באלכוהול, תכונה שבעלה רוברט חלק בה.
סרסיי נעצרה בידי צבא האבירים של הספטון העליון (אותו למרבה האירוניה היא העניקה לו), והואשמה בניאוף. בסוף "ריקוד עם דרקונים" עומד להתרחש משפט בקרב שבו האלוף שלה הוא אביר מסתורי וגבוה שלורד קיבורן העניק לה, רבים חושדים, עקב ממדיו העצומים של האביר, שהוא למעשה גרגור קלגיין שהוקם לתחייה על ידי קייברון.

קוואן לאניסטר

קוואן הוא אחיו הבכור של לורד טיווין, והוא בילה מרבית מחייו בצילו של אחיו הצעיר.
לאחר מותו של טיווין הוצע לו תפקיד ימין המלך, אך הוא סירב מפני שהוא לא סמך על סרסיי שתאפשר לו לשלוט במידה מספקת. הוא חושף בפניה שהוא יודע על גילוי העריות בינה ובין ג'יימי. קוואן עוזב לצוק קאסטרלי עם שאריות צבאו של אחיו.
על אף שהיה יד ימינו של אחיו מזה שנים רבות, קוואן רחום יותר מטיווין, מראה כבוד לטיריון ואהדה לג'יימי, הוא גם הלאניסטר הראשון למתוח ביקורת על התנהגותה ההרסנית של סרסיי.
קוואן השתלט על השלטון לאחר שסרסיי נעצרה, והוביל את בית לאניסטר לקראת שליטה כמעט מוחלטת בממלכה. לורד וואריז רצח אותו, על מנת להחליש את בית לאניסטר.

ג'ופרי באראתיאון לאניסטר

ג'ופרי באראתיאון הוא בנם הממזר של סרסיי וג'יימי. הוא גדל כבנו של המלך רוברט.
לאחר מותו של רוברט ברצח שסרסיי תכננה, ג'ופרי הומלך במקומו. כשמלחמת חמשת המלכים פרצה, הוא הוציא להורג על דעת עצמו את אדארד סטארק, ובכך החריף את הסכסוך בין בתי האצולה סטארק ולאניסטר. הוא הוכיח את עצמו כמלך לא יציב וסדיסט, והתעלל בסאנסה סטארק, ארוסתו ובת ערובה. הברית בין הבתים לאניסטר וטיירל נחתמה בחתונתם של ג'ופרי ומארג'רי (אלמנתו של רנלי באראתיאון, דודו לכאורה של ג'ופרי), אך במשתה החתונה ג'ופרי נרצח מקשירת קשר של פיטר בייליש ואולנה טיירל. סרסיי הטילה את האשמה על אחיה טיריון לאניסטר, שהועמד למשפט. לאחר שתוצאות המשפט נטו לרעתו, הוא נמלט (ובדרכו רצח את אביו, הלורד טיווין לאניסטר). עוד מתגלה, שמי שהזמין את רציחתו של בראן סטארק בספר הראשון הוא גופרי, כי שמע את אביו (רוברט באראתיאון) אומר שעדיף שהילד ימות מאשר יחיה נכה.